b'\n_START_ARTICLE_\nClint Eastwood\n_START_SECTION_\nMladost\n_START_PARAGRAPH_\nClint se je rodil v Bolnici svete Marije v San Franciscu o\xc4\x8detu Clintonu Eastwoodu starej\xc5\xa1emu in materi Margaret Ruth Runner v dru\xc5\xbeini \xc5\xa1kotskih, irskih, nizozemskih in angle\xc5\xa1kih potomcev. Kot otrok je do\xc5\xbeivel veliko depresijo, kar se je poznalo v njegovih poznej\xc5\xa1ih filmih._NEWLINE_Clint starej\xc5\xa1i, ob\xc4\x8dasni jeklarski delavec v krajih ob Zalivu San Francisca, je bil v tem \xc4\x8dasu primoran iskati delo na \xc5\xa1irokem podro\xc4\x8dju obalne in celinske Kalifornije. Po filmskem poznavalcu Davidu Kehru so Eastwoodovi z edincem Clintom mlaj\xc5\xa1im pre\xc5\xbeiveli ve\xc4\x8dino desetletja brez stalnega bivali\xc5\xa1\xc4\x8da. To izku\xc5\xa1njo je kasneje leta 1982 prikazal film Honkytonk Man. Eastwood je zaradi svojega otro\xc5\xa1tva in vzgoje, izhajajo\xc4\x8de iz delavskega okolja, kot igralec postal predstavnik ameri\xc5\xa1kega srednjega razreda bolj kot drugi kalifornijski igralci in re\xc5\xbeiserji. Za svoj film iz leta 1988 Bird je uporabil ulice s hi\xc5\xa1ami iz brestovega lesa osrednjega Sacramenta, \xc4\x8disto nehollywoodsko okolje, ki se ga je spominjal iz \xc4\x8dasov, ko je kratek \xc4\x8das \xc5\xbeivel tam._NEWLINE_V \xc4\x8dasu na Oaklandski tehni\xc5\xa1ki gimnaziji v Oaklandu mu je eden od njegovih u\xc4\x8diteljev dodelil vlogo v igri. Na ta na\xc4\x8din je posku\xc5\xa1al, da bi bil Clint manj vase zaprt, vendar mu to ni uspelo._NEWLINE_Eastwooda so med korejsko vojno leta 1951 vpoklicali v vojsko. Na osnovno usposabljanje je od\xc5\xa1el v Fort Ord na Monterey Bayju. Hoteli so ga poslati v vojno v Korejo, vendar je med poletom iz Seattlea, kjer je obiskal doma\xc4\x8de in dekle, do\xc5\xbeivel nesre\xc4\x8do, saj je moral torpedni bombnik Vojne mornarice zasilno pristati na vodi nedale\xc4\x8d od San Francisca. Clint je bil prisiljen plavati do obale. Zaradi tega je postal in\xc5\xa1truktor plavanja in je ostal v Fort Ordu. V tem \xc4\x8dasu je spoznal igralce, ki so kakor on slu\xc5\xbeili voja\xc5\xa1ki rok: Martina Milnerja (Route 66), Davida Janssena (The Fugitive) in Richarda Longa (The Big Valley)._NEWLINE_Po odslu\xc5\xbeitvi je leta 1953 od\xc5\xa1el v Ju\xc5\xbeno Kalifornijo. Na Mestnem kolid\xc5\xbeu Los Angelesa je \xc5\xa1tudiral gledali\xc5\xa1ko igro.'